
X ELTos ŽINIOS 1995.10.20 
PIRMIEJI NAMAI GRĮŽTANTIEMS TREMTINIAMS 
Į Lietuvą grįžtančių tremtinių laikino apgyvendinimo 
punktas įsikurs sostinės pakraštyje Naujojoje Vilnioje '- 
penktadienį Vilniaus miesto savivaldybei statybininkai perdavė 
du pirmuosius gyvenamojo namo korpusus. 
Grįžtančių tremtinių ir politinių kalinių šeimos laikino 


apgyvendinimo punkte galės gyventi vienerius metus, išimtiniais 
atvejais - pusantrų. Per tą laiką jie galės susitvarkyti 
pilietybės, įsidarbinimo, nuolatinės gyvenamosios vietos, 


pensijų ir kitus reikalus. 


iuo metu į Lietuvą norėtų sugrįžti beveik tūkstantis sovietų 
okupacijos metais ištremtų šeimų. —— 


ELTUS ZTWTOS; 1995. IU. Z4. 


LIETUVOS DELEGACIJOS BALTIJOS ASAMBLĖJOJE NARIAI KREIPĖSI Į 

LATVI JOS KOLEGAS 

Antradienį Lietuvos delegacijos Baltijos Asamblėjoje 
vadovas, Seimo pirmininko pavaduotojas Egidijus Bičkauskas ir 
Baltijos Asamblėjos prezidiumo narys, Seimo kancleris Neris 
Germanas nusiuntė laišką Latvijos delegacijos Baltijos 
Asamblėjoje nariams. Ža 

Laiške reiškiamas susirūpinimas dėl praėjusią savaitę 
Lietuvą pasiekusios informacijos apie galimą Latvijos 
Vyriausybės sprendimą pasirašyti sutartį su Amerikos kompanija 
"Amoco Overseas Exploration Company" (AMOCO) ir Švedijos 
"Ol jeprospektering AB" (ORAB) dėl nafto telkinio, esančio jūros 
zonoje, sukėlusioje diskusijas tarp Latvijos ir Lietuvos. 

Laiške sakoma, kad Baltijos Asamblėja yra viena iš 

struktūrų, įkūnijančių Baltijos valstybių, kaip vientiso 
regiono, idėją. Jos veiklos patirtis rodo, kad 
vadovaujantis savitarpio geranoriškumo principais, galima 
pasiekti rezultatų, atitinkančių visų suinteresuotų šalių ir 
tarptautinės praktikos reikalavimus. Laiške taip pat 
akcentuojama, kad politinės realijos neleidžia mūsų 
šalims daryti neatsakingų politinių poelgių. 

NEVYRIAUSYBINIS EUROPOS POLITIKOS STUDIJŲ CENTRAS ĮTAKOJA 
POLITIKŲ SPRENDIMUS 

Dvi pastarąsias dienas Lietuvoje viešėjęs Europos politikos 
studijų centro direktorius PA-te1-sL-adlou. (Peter Ludlow) 
spaudos konferencijoje pabrėžė, jog sąlygos, kurias kiekviena 
potenciali ES narė turi įgyvendinti, bus suderintos derybų su 
konkrečia šalimi metu. 

Aštuntajame dešimtmetyje Briuselyje įsikūrusio 
nevyriausybinio centro specialistų išvados daro įtaką politikų 
sprendimams, teigė jis. Po kelių savaičių šio centro 
specialistai turėtų baigti rengti analizę, kurioje būtų 
apibrėžta, kokius reikalavimus turėtų įgyvendinti siekiančios 
narystės ES valstybės. Kitais metais ketinama parengti 
kiekvienos būsimos ES narės valstybės ūkio analizę. 


